Pompierii au fost solicitați să intervină în cazul unui incendiu produs la un autoturism în comuna Aninoasa, sat Viforata.
Detașamentul de Pompieri Târgoviște a intervenit cu două autospeciale de stingere cu apă și spumă.
La fața locului echipajele de la Detașamentul de Pompieri Târgoviște au constatat că incendiul se manifesta generalizat la un autoturism. S-a lucrat la localizarea și lichidarea acestuia.
Nu au fost identificate victime.